APSTIPRINĀTS
ar valsts pētījumu programmas 
“Aizsardzības inovāciju pētījumu programma”
īstenošanas un uzraudzības komisijas
(izveidota ar aizsardzības ministra 
2026. gada 16. oktobra rīkojumu Nr. 96-R) 
22.10.2026 lēmumu Nr. 1

Valsts pētījumu programmas “Aizsardzības inovāciju pētījumu programma”
 2026.–2029. gadam projektu pieteikumu
atklātā konkursa nolikums
 I. Vispārīgie jautājumi
[bookmark: _Hlk207890381][bookmark: _Hlk218770279]1. Valsts pētījumu programmas “Aizsardzības inovāciju pētījumu programma” 2026.– 2029. gadam (turpmāk – programma) projektu pieteikumu atklātā konkursa nolikums (turpmāk – nolikums) nosaka kārtību, kādā Latvijas Zinātnes padome (turpmāk – Padome) organizē un īsteno projektu pieteikumu atklāto konkursu (turpmāk – konkurss), pamatojoties uz Ministru kabineta 2018. gada 4. septembra noteikumos Nr. 560 “Valsts pētījumu programmu projektu īstenošanas kārtība” (turpmāk – MK noteikumi) un ievērojot Ministru kabineta 2026. gada 20. oktobra rīkojumā Nr. 659 “Par valsts pētījumu programmu “Aizsardzības inovāciju pētījumu programma” 2026.–2029. gadam” (turpmāk – MK rīkojums) noteikto.
2. Nolikums izstrādāts, pamatojoties uz MK noteikumu 16. punktu.
[bookmark: _Hlk207793801][bookmark: _Hlk170919577]3. Konkurss tiek organizēts MK rīkojuma 6. punktā noteiktā programmas uzdevuma un tā izpētes virzienu izpildes nodrošināšanai. Kopējais valsts budžeta finansējums ir 6 000 000,00 EUR (seši miljoni euro), no tiem septiņi procenti ir paredzēti MK noteikumu 37. punktā noteikto pasākumu īstenošanai. Konkursa kopējo finansējumu saskaņā ar MK noteikumu 36. punktu izlieto:
3.1. 5 580 000,00 EUR (pieci miljoni pieci simti astoņdesmit tūkstoši euro, 00 centu) projektu finansēšanai;
[bookmark: _Hlk205544086]3.2. 420 000,00 EUR (četri simti divdesmit tūkstoši euro, 00 centu) MK noteikumu 37. punktā minēto pasākumu īstenošanai.
[bookmark: _Hlk162845900]4. Projekta īstenošanas termiņš ir 31 mēnesis, sākot ar līguma par projekta īstenošanu (turpmāk – projekta līgums) spēkā stāšanās dienu. Projekta īstenošanas termiņu var pagarināt saskaņā ar MK noteikumu 39. punktā noteiktajiem nosacījumiem un kārtību, bet ne ilgāk kā līdz 2029. gada 30. septembrim. Viens projekta īstenošanas posms ir ne mazāks kā 6 (seši) mēneši. 
5. Konkursa ietvaros MK rīkojuma 6. punktā norādītā uzdevuma īstenošanai plānots finansēt līdz 14 projektiem ar šādu maksimālo finansējumu katrā no prioritārajiem pētījuma virzieniem:
[bookmark: _Hlk242971450]5.1. 3 (trīs) projektus MK rīkojuma 6. punktā noteiktā uzdevuma – mākslīgā intelekta (turpmāk – MI) un kiberaizsardzības joma – īstenošanai valsts budžeta finansējums nepārsniedz  1 500 000,00 EUR (viens miljons pieci simti tūkstoši euro, 00 centu) kopā, ar maksimālo finansējumu vienam projektam līdz 500 000,00 EUR (pieci simti tūkstoši euro, 00 centu);
5.2. 2 (divu) projektu MK rīkojuma 6. punktā noteiktā uzdevuma – autonomo sistēmu un aizsardzības pret bezpilota sistēmām joma – īstenošanai valsts budžeta finansējums nepārsniedz 1 000 000,00 EUR (viens miljons euro, 00 centu) kopā, ar maksimālo finansējumu vienam projektam līdz 500 000,00 EUR (pieci simti tūkstoši euro, 00 centu);
5.3. 1 (viena) projekta MK rīkojuma 6. punktā noteiktā uzdevuma – kvantu tehnoloģiju joma – īstenošanai valsts budžeta finansējums nepārsniedz 1 000 000,00 EUR (viens miljons euro, 00 centu);
5.4. 2 (divu) projektu MK rīkojuma 6. punktā noteiktā uzdevuma – kosmosā bāzēti sakaru un novērošanas risinājumi – īstenošanai valsts budžeta finansējums nepārsniedz 1 000 000,00 EUR (viens miljons euro, 00 centu) kopā, ar maksimālo finansējumu vienam projektam līdz 500 000,00 EUR (pieci simti tūkstoši euro, 00 centu);
5.5. 2 (divu) projektu MK rīkojuma 6. punktā noteiktā uzdevuma – militārā medicīna karavīru snieguma un izdzīvošanas uzlabošanai – īstenošanai valsts budžeta finansējums nepārsniedz 400 000,00 EUR (četri simti tūkstoši euro, 00 centu) kopā ar maksimālo finansējumu vienam projektam līdz 200 000,00 EUR (divi simti tūkstoši euro, 00 centu);
5.6. 2 (divu) projektu MK rīkojuma 6. punktā noteiktā uzdevuma – personāla veiktspēja, kognitīvā noturība un psiholoģiskā aizsardzība – īstenošanai valsts budžeta finansējums nepārsniedz 300 000,00 EUR (trīs simti tūkstoši euro, 00 centu) kopā, ar maksimālo finansējumu vienam projektam līdz 150 000,00 EUR (viens simts piecdesmit tūkstoši euro, 00 centu);
5.7. 2 (divu) projektu MK rīkojuma 6. punktā noteiktā uzdevuma – militārās mobilitātes joma – īstenošanai valsts budžeta finansējums nepārsniedz 380 000,00 EUR (trīs simti astoņdesmit tūkstoši euro, 00 centu) kopā, ar maksimālo finansējumu vienam projektam līdz 190 000,00 EUR (viens simts deviņdesmit tūkstoši euro, 00 centu).
6. Padome izsludina konkursu MK noteikumu 17. punkta noteiktajā kārtībā un MK noteikumu noteiktajā kārtībā administrē, nodrošina, uzrauga un kontrolē projekta īstenošanu projekta līguma ietvaros.
7. Projekta pieteikuma iesniedzējs, kas atbilst MK noteikumu 2.12. un 9.1. apakšpunktā noteiktajam (turpmāk – projekta pieteikuma iesniedzējs), sagatavo projekta pieteikumu atbilstīgi šā nolikuma 1. pielikumam “Projekta pieteikums” (turpmāk – projekta pieteikums). Projekta pieteikuma iesniegšanas termiņš ir norādīts Latvijas Republikas oficiālā izdevuma “Latvijas Vēstnesis” paziņojumā par projekta pieteikumu atklātā konkursa izsludināšanu (turpmāk – projektu pieteikumu iesniegšanas termiņš).
8. Padome konkursa sludinājumā norāda:
8.1. konkursa nosaukumu;
		8.2. konkursa kopējo finansējumu;
		8.3. projektu pieteikumu iesniegšanas termiņu;
		8.4. tīmekļvietni, kurā norādīta nepieciešamā informācija projektu pieteikumu iesniegšanai.
[bookmark: _Hlk171350273][bookmark: _Hlk205540113]9. Projekta pieteikuma iesniedzējs iesniedz konkursā projekta pieteikumu, kas aptver MK rīkojuma 4. punktā noteikto programmas virsmērķi – stiprināt valsts aizsardzības pētniecības un tehnoloģisko kapacitāti, veicinot aizsardzības vajadzībām atbilstošu zināšanu, tehnoloģiju un risinājumu radīšanu, pārnesi un ieviešanu – un 5. punktā noteikto programmas mērķi – sekmēt lietišķās pētniecības rezultātā radītu aizsardzības vajadzībām paredzētu inovatīvu tehnoloģiju, risinājumu un produktu attīstību, ņemot vērā valsts aizsardzības nozares prioritātes.
9.1. Lai sasniegtu programmas mērķi, MK rīkojuma 6. punktā noteikts šāds programmas uzdevums: veikt lietišķo pētniecību un tehnoloģiju izstrādi mākslīgā intelekta un kiberaizsardzības jomā, autonomo sistēmu un aizsardzības pret bezpilota sistēmām jomā, kvantu tehnoloģiju jomā, kosmosā bāzētu sakaru un novērošanas risinājumu jomā, militārās medicīnas jomā, personāla noturības un militārās mobilitātes jomā, lai radītu, attīstītu un validētu valsts aizsardzības vajadzībām paredzētas tehnoloģijas, risinājumus un produktus. Minētais uzdevums paredz šādus prioritāros pētījuma virzienus:
9.1.1. MI un kiberaizsardzības joma: kiberaizsardzības automatizācija, cilvēka līdzdalības (HITL) drošības sistēmas, digitālie dvīņi operacionālajām vidēm, datu sapludināšana un prognozējošā analītika. Projekta laikā jāsasniedz 3. līdz 6. tehnoloģiju gatavības līmenim (turpmāk - TGL)[footnoteRef:1]; [1:  Tehnoloģiju gatavības līmeņi ir noteikti Ministru kabineta 2024. gada 22. oktobra noteikumos Nr. 664 "Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam" ar 2026. gada 11. augusta Ministru kabineta grozījumiem Nr. 476: https://likumi.lv/ta/id/370293-grozijumi-ministru-kabineta-2024-gada-22-oktobra-noteikumos-nr664-kartiba-kada-aizsardzibas-ministrija-isteno-projektu-konkursus-militaru-vai-divejada-lietojuma-produktu-attistibas-atbalstam.
] 

9.1.2. autonomo sistēmu un aizsardzības pret bezpilota sistēmām joma: MI navigācija GNSS traucētā vidē, iegultais MI autonomās platformās un daudzdomēnu bezpilota sistēmas, dronu atklāšana, klasifikācija un neitralizācija (C-UAS), dronu spieti un sadarbības sistēmas. Projekta laikā jāsasniedz 3. līdz 7. TGL;
9.1.3. kvantu tehnoloģiju joma: kvantu šifrēšana un kvantu skaitļošana, kvantu interneta risinājumi, pēckvantu kriptogrāfijas (PQC) risinājumi kritiskajās aizsardzības sistēmās, kvantu optimizācijas algoritmi un sinhronizācijas, vadības un elektronikas risinājumi kvantu sakaru mezgliem. Projekta laikā jāsasniedz 3. līdz 5. TGL;
9.1.4. kosmosā bāzēti sakaru un novērošanas risinājumi, lai nodrošinātu operatīvās spējas (komandvadību, izlūkošanu, novērošanu un atpazīšanu) un tehnisko noturību (informācijas integritāti, drošus sakaru kanālus un satelītnavigācijas sistēmu darbību signālu traucēšanas, viltošanas vai nepieejamības apstākļos). Projekta laikā jāsasniedz 3. līdz 6. TGL;
9.1.5. militārā medicīna karavīru snieguma un izdzīvošanas uzlabošanai: medicīniskie pretpasākumi ķīmisko, bioloģisko, radioloģisko un kodoldraudu (CBRN) apdraudējumam, kaujaslauka medicīna un ievainojumu aprūpe, farmācija, biotehnoloģijas, biomateriāli un audu reģenerācija, fāgu terapija un infekciju kontrole. Projekta laikā jāsasniedz 3. līdz 6. TGL;
9.1.6. personāla veiktspēja, kognitīvā noturība un psiholoģiskā aizsardzība: risinājumi karavīru fiziskās un psiholoģiskās noturības stiprināšanai, nodrošinot kognitīvās slodzes monitoringu un veiktspējas optimizāciju operacionālajā vidē. Projekta laikā jāsasniedz 3. līdz 5. TGL;
9.1.7. militārās mobilitātes joma: operatīvā reljefa un grunts analīze militārajai mobilitātei un pretmobilitāte, operacionālās vides modelēšana un simulācija, teritorijas caurlaidības modelēšana, kritiskās infrastruktūras aizsardzība un noturība. Projekta laikā jāsasniedz 4. līdz 7. TGL.
9.2. Projekta pieteikuma iesniedzējam, īstenojot MK rīkojuma 6. punktā noteikto programmas uzdevumu, ir jāsasniedz MK rīkojuma 7. punktā noteiktie rezultāti un jāizpilda MK rīkojuma 8. punktā kopīgie (horizontālie) uzdevumi.
[bookmark: _Hlk77852036][bookmark: _Hlk144967629]9.3. Projekta pieteikuma iesniedzējs var īstenot projektu kopīgi ar sadarbības partneri, kas atbilst MK noteikumu 2.18. apakšpunktā noteiktajam. 
II. Projekta pieteikuma iesniedzēja un sadarbības partnera dalības nosacījumi projektā
10. Lai apliecinātu projekta pieteikuma iesniedzēja atbilstību MK noteikumu 2.12. un 9.1. apakšpunktā noteiktajam, projekta pieteikuma iesniedzējs Nacionālajā zinātniskās darbības informācijas sistēmā (turpmāk – informācijas sistēmā) augšupielādē projekta pieteikuma D daļu “Projekta iesniedzēja apliecinājums” (turpmāk – projekta iesniedzēja apliecinājums), kas ir aizpildīts, parakstīts ar drošu elektronisko parakstu un satur laika zīmogu. Ja nav iespējams nodrošināt drošu elektronisko parakstu, kam ir laika zīmogs, projekta pieteikuma iesniedzējs rīkojas saskaņā ar nolikuma 2. pielikuma “Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika” (turpmāk – iesniegšanas metodika) 19. punktu.
11. Projekta sadarbības partnerim jāatbilst MK noteikumu 2.18. apakšpunktā noteiktajiem kritērijiem attiecībā uz zinātnisko institūciju, savukārt valsts institūcijai zinātniskās darbības veikšanai konkursa prioritārajos pētījuma virzienos ir jābūt noteiktai ar ārējo tiesību aktu, nolikumā vai statūtos. Projekta pieteikuma iesniedzējs piesaista projekta sadarbības partneri, ievērojot MK noteikumu 9.3. apakšpunktu. Lai apliecinātu sadarbību projekta ietvaros, projekta pieteikuma iesniedzējs nodrošina, ka projekta sadarbības partneris paraksta projekta pieteikuma E daļu ”Projekta sadarbības partnera – zinātniskās institūcijas apliecinājums” (turpmāk – projekta sadarbības partnera – zinātniskās institūcijas apliecinājums) vai F daļu “Projekta sadarbības partnera – valsts institūcijas apliecinājums” (turpmāk – projekta sadarbības partneris – valsts institūcijas apliecinājums) ar drošu elektronisko parakstu, kam ir laika zīmogs. Apliecinājumu projekta pieteikuma iesniedzējs pievieno projekta pieteikumam. Ja nav iespējams nodrošināt drošu elektronisko parakstu, projekta sadarbības partneris rīkojas atbilstīgi iesniegšanas metodikas 23. vai 27. punktā noteiktajam.
	12. Lai apliecinātu projekta pieteikuma iesniedzēja vai projekta sadarbības partnera – zinātniskās institūcijas atbilstību MK noteikumu 2.12. apakšpunktam, attiecīgās zinātniskās institūcijas vadītājs iesniedz zinātniskās institūcijas finanšu vadības un grāmatvedības politiku un finanšu apgrozījuma pārskatu (projekta pieteikuma G daļa “Finanšu apgrozījuma pārskata veidlapa”) par 2023., 2024. un 2025. gadu un zinātniskās institūcijas apliecinājumu par ar šo projektu saistītās pētniecības rezultātu neizmantošanu komerciāliem mērķiem (ja attiecināms).
13. Nolikuma 12. punktā minētos dokumentus pievieno kā pielikumu projekta pieteikuma iesniedzēja apliecinājumam un projekta sadarbības partnera – zinātniskās institūcijas apliecinājumam atbilstoši iesniegšanas metodikas 3.1. un 3.2. apakšnodaļai. 
14. Projekta īstenošanas ietvaros projekta sadarbības partneris, kas ir zinātniskā institūcija, var pretendēt uz projektam piešķirtā finansējuma saņemšanu no netiešajām attiecināmajām izmaksām proporcionāli projekta sadarbības partnerim piešķirtajai tiešo attiecināmo izmaksu daļai, ievērojot MK noteikumu 14.2. apakšpunktu.
15. Ja projekta sadarbības partneris iesaistās projekta īstenošanā ar saviem cilvēkresursiem, tad tie projekta īstenošanā piedalās kā projekta galvenie izpildītāji vai projekta izpildītāji (starp kuriem var būt arī studējošie atbilstīgi Augstskolu likuma 44. panta pirmajā daļā noteiktajam un zinātnes doktora grāda pretendenti). Informāciju par projekta sadarbības partnera iesaisti projekta īstenošanā ar saviem cilvēkresursiem norāda projekta pieteikuma A daļas “Vispārīgā informācija” 2. nodaļā “Zinātniskā grupa”. Sadarbības partneris zinātniskajai institūcijai nodrošina pieeju savai pētniecības infrastruktūrai (ja tādu ir paredzēts izmantot projektā), tai skaitā ievērojot MK noteikumu 9.3. apakšpunktu.
III. Zinātniskās grupas dalības nosacījumi projektā
16. Projekta pieteikuma iesniedzējs veido projekta īstenošanas zinātnisko grupu, ievērojot šādus nosacījumus:
16.1. MK noteikumu 2.22. apakšpunktā noteikto;
16.2. veidojot starpdisciplināras zinātnieku grupas, iesaista tikai tādus viespētniekus un diasporas pētniekus, kuri ir NATO un/vai ES valstu pilsoņi un kuri apliecina, ka nesadarbojas ar Krieviju, Baltkrieviju un Ķīnu, kā arī nav iekļauti sankciju sarakstos[footnoteRef:2] un kuri paraksta atbilstoši sagatavotu konfidencialitātes un informācijas neizpaušanas apliecinājumu; [2:  Jāapliecina, ka ekspertam nav piemērotas starptautiskās vai nacionālās sankcijas, kā arī būtiskas finanšu tirgus intereses ietekmējošas Eiropas Savienības dalībvalsts vai NATO dalībvalsts noteiktās sankcijas, kuras ietekmē Līguma izpildi. Pārbaudi veic šādos avotos:
•	Finanšu izlūkošanas dienests: https://sankcijas.fid.gov.lv/sankciju-mekletajs;
•	EU Sanctions Map (Eiropas Savienības sankciju karte / rīks): https://www.sanctionsmap.eu/#/main;
•	US OFAC — Sanctions List Search Tool: https://sanctionssearch.ofac.treas.gov/.] 

16.3. projekta īstenošanas laikā, mainot zinātniskās grupas sastāvu, ievēro MK noteikumu 54., 55. un 56. punktā noteikto. 
17. Projekta pieteikumā projekta vadītājam, projekta galvenajiem izpildītājiem un projekta izpildītājiem jāatbilst MK noteikumu 2.13., 2.14. un 2.15. apakšpunktos noteiktajam. Projekta izpildē iesaistītā zinātniskās grupas personāla atlīdzību nosaka saskaņā ar projekta pieteikuma iesniedzēja un projekta sadarbības partnera (ja tāds ir) atalgojuma politiku un atlīdzības likmēm.
18. Zinātnieks kā projekta vadītājs konkursa ietvaros var būt norādīts tikai vienā projekta pieteikumā. Ja zinātnieks kā projekta vadītājs konkursa ietvaros ir norādīts vairāk nekā vienā projekta pieteikumā, Padome sazinās ar visiem attiecīgajiem projektu pieteikumu iesniedzējiem un lūdz vienas darbdienas laikā paziņot, kurā projekta pieteikumā attiecīgais zinātnieks ir projekta vadītājs un kādā amatā tas būs citos projektu pieteikumos (ja attiecināms). Konkursa ietvaros projekta īstenošanā var piedalīties personas, kuras augstākās izglītības vai zinātniskajās institūcijās ir nodarbinātas tenūras sistēmas ietvaros (tai skaitā tenūrprofesori, tenūrgaitas amatā esošas personas vai personas, kuras pilda amata pienākumus, pamatojoties uz piešķirtu tenūras statusu), ievērojot šajā nolikumā noteiktos nosacījumus:
18.1. tenūras sistēmā nodarbināto personu iesaiste projektā ir pieļaujama tikai tādā apjomā un veidā, kas nerada dubultā finansējuma risku, proti, projekta finansējums netiek izmantots tādu darba pienākumu vai darba laika apmaksai, kuri jau tiek segti no institucionālā vai cita publiskā finansējuma tenūras amata ietvaros;
18.2. projekta finansējuma ietvaros tenūras sistēmā nodarbinātām personām var tikt segtas tikai projekta īstenošanai nepieciešamās papildu aktivitātes, kas nepārklājas ar tenūras amatā noteiktajiem pienākumiem, vai projekta vadības, koordinācijas vai specifisku pētniecisko uzdevumu izpilde, ja tā netiek finansēta tenūras amata ietvaros; 
18.3. ja tenūras sistēmā nodarbināta persona projektā saņem atlīdzību, projekta iesniedzējam jānodrošina: 1) skaidra amata pienākumu un projekta uzdevumu nodalīšana; 2) atbilstīga darba laika uzskaite, kas apliecina projekta aktivitātēm faktiski veltīto laiku; 3) atbilstība piemērojamiem normatīvajiem aktiem un finansētāja nosacījumiem par maksimālo darba slodzi un atalgojumu;
18.4. Padome ir tiesīga pieprasīt un projekta īstenotājam ir pienākums iesniegt Padomei papildu informāciju par tenūras sistēmā nodarbināto personu iesaisti projektā, kā arī dokumentus, kas apliecina dubultā finansējuma riska neesamību. Padomei ir tiesības ierobežot vai noraidīt tenūras sistēmā nodarbinātas personas atlīdzības segšanu no projekta finansējuma, ja pastāv pamatotas šaubas par dubultā finansējuma esamību/risku;
18.5. projekta iesniedzējs uzņemas atbildību par patiesas un pilnīgas informācijas sniegšanu, kā arī par iespējamām finanšu korekcijām gadījumā, ja tiek konstatēts dubultais finansējums.
19. Slodzi pilna laika ekvivalenta izteiksmē (turpmāk – PLE) vienai personai, kas ir projekta vadītājs, projekta galvenais izpildītājs vai projekta izpildītājs, bet nav studējošais, plāno tā, lai vienā projekta pieteikumā un arī projekta īstenošanas gadījumā norādītā slodze nepārsniedz 1,0 PLE. 
20. Projekta pieteikumā, kā arī projekta īstenošanas gadījumā, norādītās zinātniskās grupas iekļautajiem studējošajiem paredz, ka visu studējošo vidējā slodze visā projekta īstenošanas laikā ir šāda:
20.1. projektā, kas izpilda nolikuma 5.3. apakšpunktā noteikto prioritāro pētījuma virzienu – vismaz 1,5 PLE;
20.2. projektā, kas izpilda kādu no nolikuma 5.1., 5.2., 5.4. apakšpunktos noteiktajiem prioritārajiem pētījuma virzieniem – vismaz 1,0 PLE;
20.3. projektā, kas izpilda kādu no nolikuma 5.5., 5.6., 5.7. apakšpunktos noteiktajiem prioritārajiem pētījuma virzieniem – vismaz 0,5 PLE.
21. Projekta pieteikumā, kā arī projekta īstenošanas gadījumā paredz, ka katrs studējošais ir nodarbināts projektā vismaz 0,25 PLE vidēji projekta īstenošanas laikā.
22. Ja studējošais projekta īstenošanas laikā pabeidz noteikta līmeņa studijas un ne vēlāk kā četru mēnešu laikā uzsāk nākamā līmeņa studijas, izņemot nolikuma 23. punktā noteikto, šīs personas iesaiste projektā minēto četru mēnešu periodā ir uzskatāma par atbilstīgu nolikuma 20. un 21. punktā noteiktajam par studējošā iesaisti projekta izpildē. Ja informācija par studējošo nav pieejama Valsts izglītības informācijas sistēmas datubāzē, lai pārliecinātos par studējošā statusu projekta īstenošanas laikā, Padomei ir tiesības pieprasīt un projekta īstenotājs[footnoteRef:3] iesniedz Padomei apstiprinājumu (izziņu) par studējošo (datumu, kad studējošais uzsāka studijas augstākās izglītības programmā (apakšprogrammā), semestra vai studiju gada (kursa) datus un apstiprinājumu par attiecīgu studiju turpināšanos projekta īstenošanas laikā). Padomei ir tiesības pieprasīt projekta īstenotājam izziņu par zinātnes doktora grāda pretendentiem, lai pārliecinātos, ka attiecīgā persona ir zinātnes doktora grāda pretendents. [3:  Projekta pieteikuma iesniedzējs, parakstot Līgumu par projekta īstenošanu, tiek uzskatīts par projekta īstenotāju.] 

[bookmark: _Hlk219210825]23. Ja doktorantūrā studējošais projekta īstenošanas laikā sekmīgi pabeidz doktora studiju programmu un aizstāv promocijas darbu, tad šīs personas iesaiste projektā turpmāk ir uzskatāma par atbilstošu nolikuma 20. un 21. punktā noteiktajam par studējošā iesaisti projekta izpildē.
IV. Atbalstāmās darbības un izmaksas
 	24. Projekta pieteikuma iesniedzējs aizpilda projekta pieteikuma H daļu “Darbības, kurām nav saimnieciska rakstura”, kurā sniegta informācija par projekta pieteikumā plānoto darbību atbilstību MK noteikumu 2.2. apakšpunktam.
25. Projekta pieteikuma iesniedzējs projekta pieteikuma A daļas 3. nodaļā “Budžets” iekļauj informāciju par projekta tiešo attiecināmo izmaksu pozīcijām saskaņā ar MK noteikumu 14.1. apakšpunktu.
26. Netiešās attiecināmās izmaksas, kas nav tieši saistītas ar projekta rezultātu sasniegšanu, bet nodrošina nepieciešamos apstākļus projekta ietvaros atbalstāmo darbību īstenošanai un rezultātu sasniegšanai, plāno kā vienu izmaksu pozīciju, piemērojot netiešo izmaksu vienotu likmi līdz 15 (piecpadsmit) procentu apmēram no MK noteikumu 14.1.1. un 14.1.2. apakšpunktā minēto tiešo attiecināmo izmaksu kopsummas. Projekta īstenotājam un sadarbības partnerim/-iem (ja tāds/-i ir) divu nedēļu laikā no projekta līguma parakstīšanas dienas ir jāizstrādā un jāapstiprina iekšējā kārtība par projekta netiešo attiecināmo izmaksu izlietojumu un kontroli, kuru Padome ir tiesīga pieprasīt un projekta īstenotājs uzrāda Padomei. Ja projekta īstenotājs ir piesaistījis sadarbības partneri/-us, tad projekta netiešās attiecināmās izmaksas starp projekta īstenotāju un sadarbības partneri/-iem dala proporcionāli projekta tiešo attiecināmo izmaksu dalījumam starp projekta īstenotāju un projekta sadarbības partneri/-iem. Projekta īstenotājs, sagatavojot un iesniedzot MK noteikumu 44.1. apakšpunktā minēto finanšu pārskatu, nesniedz informāciju un neuzrāda izmaksu pamatojošos dokumentus par netiešo attiecināmo izmaksu izlietojumu.
V. Projekta pieteikuma noformēšanas un iesniegšanas kārtība
	27. Projekta pieteikumu aizpilda saskaņā ar iesniegšanas metodiku un iesniedz Padomei informācijas sistēmā elektroniskā veidā noteiktajā projektu pieteikumu iesniegšanas termiņā.
28. Lai nodrošinātu MK noteikumu 3. punktā noteiktā programmas mērķa sasniegšanu un izvairītos no īpašuma tiesību pārkāpumiem un valsts drošībai nozīmīgas informācijas neatļautas izpaušanas, nodošanas vai citas neatbilstošas izmantošanas risku, iesniedzot projekta pieteikuma dokumentāciju, projekta pieteikuma iesniedzējs nodrošina atbildīgu ģeneratīvā mākslīgā intelekta izmantošanu un:
28.1. projekta pieteikuma B daļas “Projekta apraksts” 1. punktā “Zinātniskā izcilība” norāda, vai un kādā apmērā projekta pieteikuma satura sagatavošanā izmantoti ģeneratīvā MI rīki, tai skaitā aprakstot, kādi MI rīki, kādā kontekstā un ar kādiem uzdevumiem izmantoti projekta pieteikuma satura veidošanā;
28.2. neatkarīgi no MI izmantošanas ir atbildīgs par projekta pieteikuma satura oriģinalitāti, faktu patiesumu un to, ka netiek pārkāptas trešo personu autortiesības, citas intelektuālā īpašuma tiesības un netiktu pieļauta valsts drošībai nozīmīgas informācijas neatļauta izpaušana, nodošana vai cita neatbilstoša izmantošana;
28.3. ir atbildīgs par projekta pieteikuma sagatavošanas procesā izmantotā ģeneratīvā MI satura izmantošanu, tai skaitā izvirzītajiem pētniecības jautājumiem, izstrādāto metodoloģiju, satura strukturēšanu, kā arī rezultātu interpretāciju un izvērtēšanu; 
28.4. izmantojot MI risinājumus, nodrošina, ka: 
28.4.1. personas datus saturoša, sensitīva un/vai konfidenciāla informācija netiek sniegta trešo pušu MI sistēmām, ja tas neatbilst piemērojamiem datu aizsardzības normatīvajiem aktiem vai līguma nosacījumiem; 
28.4.2. MI radītajā saturā nav aizspriedumus un stereotipus saturošas un/vai aizskarošas informācijas;
28.4.3. ir izvērtēta un pamatota MI radītā satura uzticamība;
28.4.4. MI risinājumos netiek ievadīta, augšupielādēta vai citādi nodota informācija, kas satur ierobežotas pieejamības informāciju vai citu informāciju, kuras izpaušana var kaitēt valsts drošības vai aizsardzības interesēm.
	29. Lai apliecinātu projekta pieteikumu kopumā, projekta pieteikuma iesniedzējs paraksta projekta pieteikuma D daļu “Projekta iesniedzēja apliecinājums” ar drošu elektronisko parakstu, kas satur laika zīmogu. Ja nav iespējams nodrošināt drošu elektronisko parakstu, kam ir laika zīmogs, projekta pieteikuma iesniedzējs rīkojas saskaņā ar iesniegšanas metodikas 19. punktu.
VI. Projektu pieteikumu administratīvā izvērtēšana
30. Projektu pieteikumu administratīvo izvērtēšanu nodrošina Padome saskaņā ar nolikuma 3. pielikumu “Metodika projekta pieteikuma atbilstības izvērtēšanai administratīvās vērtēšanas kritērijiem”, izvērtējot projekta pieteikuma atbilstību MK noteikumu 19. punktā noteiktajiem administratīvajiem kritērijiem, pamatojoties uz MK noteikumu 16.8. apakšpunktu un nolikuma 31.3. apakšpunktā noteiktajiem papildu administratīvajiem kritērijiem divu nedēļu laikā no projektu pieteikumu iesniegšanas termiņa beigām.
31. Projekta pieteikumu vērtē saskaņā ar šādiem administratīvajiem vērtēšanas kritērijiem:
31.1. MK noteikumu 19.1. un 19.2. apakšpunktā noteiktajiem administratīvajiem kritērijiem, kuri ir papildināmi (turpmāk – papildināmie administratīvie kritēriji); 
31.2. MK noteikumu 19.3., 19.4., 19.5., 19.6., 19.7. un 19.8. apakšpunktā noteiktajiem administratīvajiem kritērijiem, kuri nav papildināmi (turpmāk – nepapildināmie administratīvie kritēriji); 
31.3. papildu administratīvajiem kritērijiem, kuri nav papildināmi:
31.3.1. aptver visus MK rīkojuma 7. punktā noteiktos programmas īstenošanas laikā sasniedzamos rezultātus;
31.3.2. aptver visus MK rīkojuma 8. punktā noteiktos programmas kopīgos (horizontālos) uzdevumus.
32. Padome, ņemot vērā projekta pieteikuma administratīvās izvērtēšanas rezultātus, aizpilda informācijas sistēmā nolikuma 4. pielikumu “Administratīvās atbilstības kritēriju vērtēšanas veidlapa”, ievērojot MK noteikumu 20. punktu.
[bookmark: _Hlk148020479]33. Ja Projekta pieteikums neatbilst kādam no:
33.1. papildināmajiem administratīvajiem kritērijiem, Padome pieprasa projekta pieteikuma iesniedzējam precizēt projekta pieteikumu, nosūtot vēstuli uz projekta pieteikuma iesniedzēja oficiālo elektroniskā pasta adresi. Projekta pieteikuma iesniedzējs precizēto projekta pieteikumu iesniedz divu darbdienu laikā pēc Padomes vēstules nosūtīšanas dienas, nosūtot to uz Padomes oficiālo elektroniskā pasta adresi: pasts@lzp.gov.lv; 
33.2. nepapildināmajiem administratīvajiem kritērijiem vai kādam no papildināmajiem administratīvajiem kritērijiem pēc precizēta projekta pieteikuma iesniegšanas, Padome pēc visu projektu pieteikumu administratīvās izvērtēšanas pabeigšanas nosūta programmas īstenošanas un uzraudzības komisijai (turpmāk – komisija) pēc administratīvajiem kritērijiem izvērtēto un administratīvajiem kritērijiem neatbilstošo projektu pieteikumu sarakstu, vienlaikus šajā sarakstā norādot katras neatbilstības pamatojumu. Komisija izvērtē minēto sarakstu un saskaņā ar MK noteikumu 8.3.2. apakšpunktu pieņem lēmumu par projekta pieteikuma noraidīšanu. 
VII. Projekta pieteikuma zinātniskā izvērtēšana
34. Padome, ievērojot MK noteikumu III. nodaļā noteikto, organizē projektu pieteikumu zinātnisko ekspertīzi (turpmāk – ekspertīze). Ekspertīze tiek organizēta, ievērojot normatīvajos aktos noteiktās informācijas aizsardzības un konfidencialitātes prasības.
35. Projekta pieteikuma izvērtēšanai Padome saskaņā ar MK noteikumu 7.5. apakšpunktu atlasa un piesaista divus vai vairākus Eiropas Komisijas vai līdzvērtīgā datubāzē iekļautus zinātniskos ekspertus (turpmāk – eksperts), kuri atbilst MK noteikumu 23. un 24. punktā noteiktajām prasībām un sankciju, drošības un informācijas aizsardzības prasībām. Eksperts var veikt vairāku projektu pieteikumu vērtēšanu saskaņā ar savu zinātnisko kvalifikāciju un pieredzi.
36. Padome nodrošina, ka eksperts, kurš ir piekritis veikt projekta pieteikuma vērtēšanu, paraksta un, augšupielādējot informācijas sistēmā, iesniedz Padomei nolikuma 5. pielikumu “Apliecinājums par interešu konflikta neesamību, konfidencialitātes, sankciju, drošības un informācijas neizpaušanas prasību ievērošanu”. 
[bookmark: _Hlk219211532]37. Padome ar katru ekspertu slēdz līgumu par ekspertīzes veikšanu, izmantojot nolikuma 6. pielikuma “Pakalpojumu Līgums par zinātnisko izvērtēšanu” (turpmāk – pakalpojuma līgums) veidlapu. Pakalpojumu līgums tā slēgšanas procesā var tikt precizēts saskaņā ar projekta pieteikuma satura un ekspertīzes specifiku. Padome pakalpojuma līgumā paredz atbildību par eksperta parakstītā apliecinājuma neievērošanu.
38. Eksperts vērtē projekta pieteikumu saskaņā ar MK noteikumu 26. punktā noteiktajiem zinātniskajiem kritērijiem un projekta pieteikumu vērtēšanas kārtību, ievērojot nolikuma 7. pielikumu “Ekspertīzes veikšanas metodika (projekta pieteikumam, projekta vidusposma/noslēguma zinātniskajam pārskatam)” (turpmāk – ekspertīzes veikšanas metodika) un nolikuma 8. pielikumu “Projekta pieteikuma ekspertīzes individuālā/ekspertīzes konsolidētā vērtējuma veidlapa” (turpmāk – ekspertīzes vērtējuma veidlapa):
38.1. projekta zinātnisko kvalitāti vērtē saskaņā ar MK noteikumu 27. punktā noteiktajiem apsvērumiem;
38.2. projekta rezultātu ietekmi vērtē saskaņā ar MK noteikumu 28. punktā noteiktajiem apsvērumiem; 
38.3. projekta īstenošanas iespējas un nodrošinājumu vērtē saskaņā ar MK noteikumu 29. punktā noteiktajiem apsvērumiem;
38.4. eksperta pienākums ir nodrošināt zinātniskā vērtējuma un argumentētu apgalvojumu uzticamību, un viņš ir atbildīgs par sava vērtējuma satura oriģinalitāti un faktu patiesumu. Tāpat eksperts ir atbildīgs par projekta pieteikuma un/vai vidusposma/noslēguma pārskata vērtēšanas procesā izmantotā ģeneratīvā MI satura izmantošanu;
38.5. eksperts, izmantojot MI risinājumus, ir atbildīgs par personas datus saturošas, sensitīvas un/vai konfidenciālas informācijas, kā arī informācijas, kuras izpaušana var kaitēt valsts drošības vai aizsardzības interesēm, nesniegšanu trešo pušu MI sistēmām, par aizspriedumu un stereotipu saturošas un/vai aizskarošas informācijas neesamību MI radītajā saturā, kā arī par MI radītā satura uzticamību. 
39. Katrs eksperts divu nedēļu laikā no pakalpojuma līguma noslēgšanas dienas izvērtē projekta pieteikumu, informācijas sistēmā aizpildot ekspertīzes vērtējuma veidlapu saskaņā ar ekspertīzes veikšanas metodiku un ievērojot ekspertīzes vērtējuma veidlapu.
[bookmark: _Hlk78479653]40. Pēc visu projektu pieteikumu ekspertu individuālo vērtējumu saņemšanas informācijas sistēmā Padome piecu darbdienu laikā, izmantojot tiešsaistes videokonferenci (reāllaika attēla un skaņas pārraide), organizē un īsteno ekspertu paneļdiskusiju tiem ekspertiem, kuri ir atbildīgi par projektu pieteikumu ekspertu konsolidētā vērtējuma sagatavošanu, izveidojot ekspertu diskusiju paneli par projektu pieteikumiem, kas iesniegti MK rīkojuma 6. punktā minētā programmas uzdevuma un tā prioritāro pētījuma virzienu izpildei (turpmāk – panelis).
41. Ja MK rīkojuma 6. punktā noteiktā programmas uzdevuma un tā prioritāro pētījuma virzienu izpildei  iesniegts tikai viens projekta pieteikums, Padome par šo projekta pieteikumu paneli neorganizē, un šāda projekta pieteikuma vērtēšanu organizē MK noteikumu 25. punktā noteiktajā kārtībā.
[bookmark: _Hlk79571312]42. Trīs darbdienu laikā no paneļa noslēgšanās dienas eksperts, kurš ir atbildīgs par attiecīgā projekta pieteikuma ekspertu konsolidētā vērtējuma sagatavošanu, ņemot vērā attiecīgā projekta pieteikuma ekspertu individuālos vērtējumus, kā arī paneļa rezultātus, ievērojot nolikuma 7. pielikumu “Ekspertīzes veikšanas metodika (projekta pieteikumam, projekta vidusposma/noslēguma zinātniskajam pārskatam)”, informācijas sistēmā aizpilda šā projekta pieteikuma ekspertu konsolidētā vērtējuma veidlapu (turpmāk – ekspertu konsolidētais vērtējums), trīs darbdienu laikā saskaņo to ar pārējiem attiecīgā projekta pieteikuma ekspertīzē iesaistītajiem ekspertiem, kuri ir individuāli vērtējuši šo projekta pieteikumu, un iesniedz to informācijas sistēmā. Ja eksperti nespēj vienoties par ekspertu konsolidēto vērtējumu viedokļu atšķirības dēļ, eksperti nākamajā darbdienā pēc minēto trīs darbdienu termiņa beigām par to informē Padomi. Šajā gadījumā Padome piesaista vēl vienu ekspertu (turpmāk – papildu eksperts), kurš vispirms veic attiecīgā projekta pieteikuma individuālu vērtēšanu nolikuma 39. punktā noteiktajā termiņā un kārtībā, iesniedzot eksperta individuālo vērtējumu. Tad papildu eksperts iepazīstas ar attiecīgā projekta pieteikuma sākotnējo ekspertu individuālajiem vērtējumiem. Papildu eksperts sagatavo konsolidēto vērtējumu divu nedēļu laikā no pakalpojuma līguma par zinātnisko izvērtēšanu noslēgšanas dienas, vienojoties ar to ekspertu vai ekspertiem, kura individuālajā vērtējumā sniegtais kopējais punktu skaits ir tuvāks papildu eksperta individuālajā vērtējumā sniegtajam kopējam punktu skaitam. Papildu eksperts trīs darbdienu laikā pēc saskaņošanas ar otru vai pārējiem ekspertiem informācijas sistēmā iesniedz konsolidēto vērtējumu. 
43. Ekspertam ir pienākums vērtēt projekta pieteikumu 20 lappušu apjomā, papildus izskatot līdz 3 (trīs) lappusēm, ja ir pievienoti sociālo partneru apliecinājumi, rekomendācijas vēstules par sadarbību u. tml. dokumenti.
44. Padome, pamatojoties uz informācijas sistēmā iesniegtajiem ekspertu konsolidētajiem vērtējumiem, informācijas sistēmā 3 (trīs) darbdienu laikā no vērtējuma iesniegšanas dienas aprēķina katra projekta pieteikuma konsolidēto vērtējumu punktos (turpmāk – konsolidētais vērtējums), izmantojot šādu formulu: 
kur:
K – konsolidētais vērtējums;
A – MK noteikumu 27. punktā minētā zinātniskā kritērija (turpmāk – zinātniskā kvalitāte) īpatsvars ir 30% apmērā no konsolidētā vērtējuma (K);
	B – MK noteikumu 28. punktā minētā zinātniskā kritērija (turpmāk – ietekme) īpatsvars ir 50% apmērā no konsolidētā vērtējuma (K);
	C – MK noteikumu 29. punktā minētā zinātniskā kritērija (turpmāk – īstenošanas iespējas) īpatsvars ir 20% apmērā no konsolidētā vērtējuma (K).
45. Konsolidētā vērtējuma kvalitātes slieksnis ir, ja projekta pieteikums atbilst visiem šiem nosacījumiem:
45.1. vismaz 3 (trīs) punkti MK noteikumu 26.1. apakšpunktā noteiktajā kritērijā (projekta zinātniskā kvalitāte);
45.2. vismaz 3 (trīs) punkti MK noteikumu 26.2. apakšpunktā noteiktajā kritērijā (projekta rezultātu ietekme);
45.3. vismaz 3 (trīs) punkti MK noteikumu 26.3. apakšpunktā noteiktajā kritērijā (projekta īstenošanas iespējas un nodrošinājums);
45.4. vismaz 10 (desmit) punkti kopā MK noteikumu 26. punktā noteiktajos zinātniskajos kritērijos. 
46. Padome nosūta komisijai:
[bookmark: _Hlk135660507]46.1. 5 (piecu) darbdienu laikā pēc visu projektu pieteikumu ekspertu konsolidēto vērtējumu iesniegšanas informācijas sistēmā un nolikuma 44. punktā minētās formulas piemērošanas sagatavotu ekspertīzes vērtējuma projektu pieteikumu sarakstu. Šajā sarakstā projekta pieteikumi ir sarindoti prioritārā secībā pēc konsolidētajā vērtējumā iegūto punktu skaita (turpmāk – projektu pieteikumu saraksts), ievērojot MK noteikumu 32. punktā noteikto;
46.2. apkopojumu par ekspertu konsolidētajos vērtējumos sniegtajām rekomendācijām projekta pieteikumiem, kas sasnieguši nolikuma 45.1.–45.3. apakšpunktos un 45.4. apakšpunktā minēto konsolidētā vērtējuma kvalitātes slieksni (turpmāk – ekspertu rekomendācijas).
VIII. Projektu pieteikumu izvērtēšana pēc nozares specifiskajiem kritērijiem
47. Pēc nodaļā “VI. Projektu pieteikumu administratīvā izvērtēšana” minēto darbību veikšanas komisijas nozīmētie nozares eksperti iesniedz Padomei nolikuma 5. pielikumu “Apliecinājums par interešu konflikta neesamību, konfidencialitātes, sankciju, drošības un informācijas neizpaušanas prasību ievērošanu”. Padome informē komisiju par projektu pieteikumu izvērtēšanas pēc nozares specifiskajiem kritērijiem uzsākšanu saskaņā ar šā nolikuma 9. pielikumu “Metodika projekta pieteikuma atbilstības izvērtēšanai pēc nozares specifiskajiem kritērijiem” (turpmāk – nozares kritēriji), aizpildot šā nolikuma 10. pielikumu “Individuālā/kopējā nozares specifisko kritēriju vērtēšanas veidlapa”:
[bookmark: _Hlk150431103]47.1. projekta pieteikumā plānoto rīcību un rezultātu vērtējums:
47.1.1. atbilstība uzsaukuma prioritārai jomai un nacionālā vai starptautiskā līmeņa aizsardzības spēju attīstības plāniem;
47.1.2. tehnoloģijas/risinājuma izmantošanas potenciāls aizsardzības spēju attīstībai un risinājuma inovācija;
47.1.3. projekta iesniedzēja un projekta sadarbības partneru spēja īstenot projektu;
47.1.4. projekta iesniedzēja un projekta sadarbības partneru militārās vides izpratne un kompetence.
48. Komisija projekta pieteikumu vērtē, piešķirot punktus par katru šā nolikuma 47.1. apakšpunktā minētā nozares kritērija apakškritēriju. 
49. Komisija aprēķina katra projektu pieteikuma nozares kritēriju vērtējumu kopsummu punktos, izmantojot formulu: 
S=(a+b+c+d), kur 
49.1. S – projekta pieteikuma nozares kritēriju kopējais vērtējums; 
49.2. a, b, c, d – vērtējums punktos katrā šā nolikuma 47.1. apakšpunkta specifiskajā nozares vērtēšanas apakškritērijā. 
50. Kopējais maksimālais iegūstamais punktu skaits nozares kritēriju izvērtējumā ir 4,5 punkti, kas saskaņā ar MK noteikumu 33.2. apakšpunktu ir 30 procentu no kopējās maksimālās piešķirtās punktu summas zinātniskajos kritērijos. 
51. Komisija nolikuma 50. punktā minēto vērtējumu summē ar nolikuma 46.1. apakšpunktā minētajā sarakstā katram projekta pieteikumam norādīto punktu skaitu.
	52. Komisija 5 (piecu) darbadienu laikā pēc nolikuma 51. punktā minētā projektu pieteikumu saraksta un ekspertu rekomendāciju saņemšanas, ievērojot MK noteikumu 33.2. apakšpunktu, pieņem MK noteikumu 8.3.1. vai 8.3.2. apakšpunktā noteikto lēmumu par katru projektu pieteikumu sarakstā iekļauto projekta pieteikumu. Pamatojoties uz ekspertu rekomendācijām, komisija var izvirzīt nosacījumus projektā radītās informācijas aizsardzībai (tai skaitā nosakot ierobežotas pieejamības informācijas statusu) visos šīs informācijas aprites posmos. Padome komisijas pieņemtos lēmumus nosūta projekta pieteikumu iesniedzējiem.
IX. Projekta līguma noslēgšana un finansēšana
53. Padome 5 (piecu) kalendāro dienu laikā no MK noteikumu 8.3.1. apakšpunktā minētā lēmuma par finansējuma piešķiršanu projekta īstenošanai pieņemšanas dienas noslēdz ar projekta pieteikuma iesniedzēju (turpmāk – projekta īstenotājs) projekta līgumu, izmantojot nolikuma 11. pielikumu “Līgums par valsts pētījumu programmas “Aizsardzības inovāciju pētījumu programma” 2026.–2029. gadam projekta īstenošanu”. Ja komisija ir pieņēmusi lēmumu par ekspertu rekomendāciju ieviešanas nepieciešamību un pamatotību, Padome rekomendācijas iekļauj līguma 3. pielikumā “Rekomendācijas projekta īstenošanai”. Projekta līguma teksts tā slēgšanas procesā var tikt precizēts saskaņā ar projekta un programmas satura specifiku.
[bookmark: _Hlk78716547]54. Projekta izmaksas ir attiecināmas, sākot no dienas, kurā komisija ir pieņēmusi MK noteikumu 8.3.1. apakšpunktā noteikto lēmumu par finansējuma piešķiršanu projekta īstenošanai. Projekta līguma, projekta un nolikuma noteikumu neizpildes gadījumā Padome pieprasa projekta īstenotājam pilnībā vai daļēji atmaksāt projektam piešķirto finansējumu saskaņā ar projekta līguma noteikumiem.
55. Avansa maksājuma apmēru projektam, nepārsniedzot 30 procentus no projektam piešķirtā kopējā finansējuma, paredz projekta līgumā. Ja projekta īstenotājam ir nepieciešams pagarināt projekta īstenošanas termiņu, tas vismaz trīs mēnešus pirms projekta termiņa beigām iesniedz Padomei argumentētu iesniegumu par pagarinājuma nepieciešamību un projekta līguma 6. pielikumu “Rezultātu nostiprināšanas plāns”. Projekta īstenošanas termiņu, pamatojoties uz MK noteikumu 39. punktu var pagarināt bez papildu finansējuma piešķiršanas, bet ne ilgāk kā līdz 2029. gada 30. septembrim, ja tas nepieciešams rezultātu nostiprināšanai un publiskošanai.
56. Ja projektam ir piesaistīts projekta sadarbības partneris(-i), projekta īstenotājs slēdz sadarbības līgumu ar sadarbības partneri(-iem), kurā paredz finanšu nosacījumus, strīdu risināšanas un konfidenciālas informācijas neizpaušanas kārtību, noteikumus par šā līguma spēkā stāšanos, darbības laiku, tā izbeigšanu, detalizētu sadarbības plānu un budžetu, ņemot vērā projekta pieteikumā minēto, kā arī noteikumus par intelektuālā īpašuma tiesībām. Sadarbības līgumu projekta īstenotājs iesniedz Padomei divu nedēļu laikā no projekta līguma abpusējas parakstīšanas dienas. Projekta īstenotājs ir atbildīgs par projekta sadarbības partneriem paredzētā projekta avansa maksājuma daļas un noslēguma maksājuma daļas pārskaitīšanu sadarbības līgumos paredzētajos termiņos un kārtībā.
X. Projekta vidusposma un projekta noslēguma zinātniskā pārskata iesniegšana un izvērtēšana
57. Projekta īstenotājs, izmantojot informācijas sistēmu, iesniedz Padomei projekta vidusposma zinātnisko pārskatu viena mēneša laikā no dienas, kad ir pagājusi puse no projekta īstenošanas termiņa, un projekta noslēguma zinātnisko pārskatu – viena mēneša laikā pēc projekta īstenošanas termiņa beigu datuma, kas noteikts projekta līgumā. Ja, ņemot vērā nolikuma 55. punktā noteikto, projekta īstenošanas laiks ir pagarināts, projekta īstenotājs projekta noslēguma zinātnisko pārskatu iesniedz viena mēneša laikā pēc projekta pagarinājuma termiņa beigām informācijas sistēmā. 
58. Padome nodrošina ekspertu, kuri atbilst MK noteikumu 23. un 24. punktā noteiktajām prasībām, piesaisti projekta vidusposma zinātniskā pārskata un projekta noslēguma zinātniskā pārskata zinātniskajai izvērtēšanai MK noteikumu 46. punktā noteiktajā kārtībā. Ekspertīze tiek organizēta, ievērojot komisijas lēmumu par projektā radītās informācijas aizsardzību un normatīvajos aktos noteiktās informācijas aizsardzības un konfidencialitātes prasības.
59. Padome un komisija atbilstoši savai kompetencei:
[bookmark: _Hlk78746608]59.1. nodrošina, ka projekta vidusposma zinātnisko pārskatu vai projekta noslēguma zinātnisko pārskatu divu mēnešu laikā no to iesniegšanas informācijas sistēmā MK noteikumu 46. punktā noteiktajā kārtībā izvērtē vismaz divi eksperti, aizpildot nolikuma 12. pielikumu “Projekta vidusposma/noslēguma zinātniskā pārskata individuālā/konsolidētā vērtējuma veidlapa” saskaņā ar ekspertīzes veikšanas metodiku. Ja eksperti nevar vienoties par projekta vidusposma zinātniskā pārskata vai projekta noslēguma zinātniskā pārskata konsolidēto vērtējumu, Padome piesaista vēl vienu ekspertu, kurš izvērtē projekta vidusposma zinātnisko pārskatu vai projekta noslēguma zinātnisko pārskatu un, ņemot vērā iepriekš piesaistīto ekspertu iesniegtos projekta vidusposma zinātniskā pārskata un projekta noslēguma zinātniskā pārskata individuālos vērtējumus, sagatavo un iesniedz informācijas sistēmā projekta vidusposma zinātniskā pārskata un/vai projekta noslēguma zinātniskā pārskata konsolidēto vērtējumu, pirms tam to saskaņojot ar pārējiem ekspertiem, kuri snieguši projekta vidusposma zinātniskā pārskata un projekta noslēguma zinātniskā pārskata individuālos vērtējumus;
59.2. apkopo projekta vidusposma zinātniskā pārskata vai projekta noslēguma zinātniskā pārskata ekspertu konsolidētajā vērtējumā iekļautās rekomendācijas un iesniedz izskatīšanai komisijai, kura saskaņā ar tās kompetenci lemj par minēto rekomendāciju ieviešanas nepieciešamību un pamatotību attiecīgā projekta izpildē, uzdodot Padomei veikt attiecīgus grozījumus projekta līgumā, ja tas ir nepieciešams;
59.3. saskaņā ar MK noteikumu 8.6. apakšpunktu komisija atbilstoši nepieciešamībai piesaista kvalificējušos nozares ekspertus projekta īstenošanas ietvaros sasniegto rezultātu vērtēšanai un atzinuma sniegšanai par vidusposma un noslēguma zinātnisko pārskatu.
XI. Padomes vidusposma un gala ziņojums par programmas īstenošanu
	60. Padome, ievērojot MK noteikumu 7.6. apakšpunktu un 50. punktu, sagatavo Padomes vidusposma un gala ziņojumu par programmas īstenošanu (turpmāk – Padomes ziņojums) četru mēnešu laikā no projekta vidusposma zinātniskā pārskata un projekta noslēguma zinātniskā pārskata izvērtēšanas noslēguma dienas. 
	61. Padomes ziņojuma saturu veido:
61.1. programmas ieguldījuma izvērtējums valsts aizsardzības pētniecības un tehnoloģiskās kapacitātes stiprināšanā, tostarp attīstītās kompetences, izveidotās sadarbības un radītās zināšanas aizsardzības prioritārajās jomās;
61.2. informācija par programmas rezultātiem: izstrādātajām vai pilnveidotajām tehnoloģijām, risinājumiem, metodēm un prototipiem, norādot to gatavības pakāpi, potenciālo pielietojumu aizsardzības vajadzībām un turpmākās attīstības perspektīvas;
61.3. informācija par radīto vai nostiprināto intelektuālo īpašumu, sagatavotajiem tehnoloģiski ekonomiskajiem pamatojumiem, identificētajiem sadarbības partneriem un piesaistītajām turpmākas attīstības iespējām nacionālajās un starptautiskajās programmās;
61.4. programmas kopīgo (horizontālo) uzdevumu izpildes izvērtējums, tostarp sadarbība ar aizsardzības nozari, industriju un gala lietotājiem, Latvijas dalība NATO, Eiropas Savienības un Eiropas Kosmosa aģentūras iniciatīvās;
61.5. informācija par programmas ietvaros sagatavotajiem projektu pieteikumiem, piesaistīto turpmāko finansējumu, uzsāktajiem turpinājuma projektiem un citiem pasākumiem programmas rezultātu demonstrēšanai, validēšanai, ieviešanai vai komercializācijai;
61.6. statistikas pārskats par programmas īstenošanā iesaistītajiem cilvēkresursiem, tostarp sagatavotajiem maģistra un doktora darbiem, kā arī citiem aizsardzības pētniecības cilvēkkapitāla attīstības rezultātiem;
61.7. informācija par programmas rezultātu publicēšanu, zināšanu pārneses pasākumiem.
	61.8. informācija par projekta rezultātu publicēšanu, kā arī pētniecības datu deponēšanai piemērotos repozitorijos;
61.9. cita informācija saskaņā ar komisijas lēmumiem.
XII. Informācijas un publicitātes prasības
62. Projekta īstenotājs apņemas publicēt vai citādi izplatīt tikai tādu projekta informāciju, kurai ar komisijas lēmumu nav noteikts ierobežotas pieejamības informācijas statuss. Padome rakstiski informē projekta īstenotāju par šādu komisijas lēmumu. Projekta īstenotājs tiek informēts par komisijas lēmumu, saņemot lēmumu par projekta apstiprināšanu ar nosacījumiem.

63. Projekta īstenotājs projekta līgumā noteiktajā kārtībā un termiņos nodrošina:
63.1. informācijas sniegšanu Aizsardzības ministrijai par projekta ietvaros izstrādātajiem risinājumiem, to piemērotību aizsardzības spēju attīstībai un par citiem rīcībpolitikas ieteikumiem; 
63.3. sadarbību ar Aizsardzības ministriju un Nacionālajiem bruņotajiem spēkiem, kā arī ar citiem aizsardzības industrijas pārstāvjiem un galalietotājiem projekta rezultātu izstrādē,  validācijā, testēšanā, to komunikācijā un izplatīšanā, ievērojot projektā radītajai informācijai noteikto aizsardzības statusu; 
63.4. informācijas sniegšanu Padomei, kura īsteno komunikācijas un sabiedrības informēšanas aktivitātes par konkursa ietvaros finansētā projekta īstenošanu. Padome sadarbībā ar Aizsardzības ministriju apkopo un izvērtē minēto informāciju un nodrošina tās pieejamību sabiedrībai, ievērojot komisijas lēmumu par informācijas aizsardzības statusu un Informācijas atklātības likuma 5. pantu[footnoteRef:4]. Projekta īstenotājs sadarbojas ar Padomi un piedalās Padomes organizētajos sabiedrības informēšanas un komunikācijas pasākumos, tajā skaitā materiāla par projekta izstrādi satura veidošanā un kopējos semināros par projekta īstenošanas gaitu, kā arī programmas noslēguma zinātniskajā konferencē. [4:  Skat. Informācijas atklātības likums.] 

64. Projekta atpazīstamības veicināšanai projekta īstenotājs par pamatu izmanto valsts pētījumu programmām izveidoto vienoto grafisko identitāti[footnoteRef:5], kā arī papildus var izveidot projekta vizuālās identitātes zīmi, kas raksturo projektu un ietver tā nosaukuma abreviatūru, kura vienlaikus ir saskanīga ar valsts pētījumu programmu vienoto grafisko identitāti. Ja tiek izmantota izveidotā projekta vizuālās identitātes zīme, tā tiek lietota tikai kopā ar valsts pētījumu programmu vienoto grafisko identitāti (jeb programmas logo). [5:  https://www.lzp.gov.lv/lv/media/105/download?attachment (pārējie materiāli lapas ievaddaļā –https://www.lzp.gov.lv/lv/valsts-petijumu-programma-vpp )
] 

65. Projekta īstenotājs un projekta sadarbības partneri (ja attiecināms), veicot sabiedrības informēšanas pasākumus, publicējot zinātniskos rakstus un publiskojot citus projekta rezultātus, piedaloties konferencēs vai citādi prezentējot projekta rezultātus un aktivitātes, atsaucas uz programmas nosaukumu, finansējuma avotu un attiecīgā projekta numuru vai lieto projekta vizuālās identitātes zīmi saskaņā ar nolikuma 64. punkta nosacījumiem. “Vadlīnijas FLPP un VPP projektu ietvaros īstenotajām publicēšanās aktivitātēm” (apstiprinātas ar Padomes 2021. gada 14. aprīļa rīkojumu Nr. 13) ir pieejamas šeit: https://www.lzp.gov.lv/lv/media/25/download?attachment.
66. Projekta īstenotājs un projekta sadarbības partneri (ja attiecināms) nodrošina, ka projekta rezultātu publiskošana neapdraud valsts drošības un aizsardzības intereses. Ja pastāv šaubas par publiskojamās informācijas atbilstību minētajām interesēm, projekta īstenotājs pirms tās publiskošanas konsultējas ar Aizsardzības ministriju.
XIII. Projekta rezultātu testēšana un validācija militārajā vidē
67. Ja projekta ietvaros tiek izstrādāta militāra tehnoloģija vai produkts, kuras validācijai nepieciešama testēšana militārajā vidē vai militāro ekspertu konsultācijas, tās tiek nodrošinātas atbilstoši aizsardzības nozares spēkā esošajai kārtībai par testēšanas pakalpojumu pieejamību un militārās ekspertīzes nodrošināšanu.
XIV. Noslēguma jautājumi
68. Jautājumus par projekta pieteikuma sagatavošanu un iesniegšanu projekta pieteikuma iesniedzējs var uzdot ne vēlāk kā divas darbdienas līdz projekta pieteikuma iesniegšanas termiņa beigām, nosūtot tos uz elektroniskā pasta adresi: vpp@lzp.gov.lv. Atbildes uz projekta pieteikuma iesniedzēja iesūtītajiem jautājumiem Padome nosūta elektroniski, biežāk uzdotos jautājumus un atbildes publicējot Padomes tīmekļvietnē www.lzp.gov.lv. Uz minēto elektroniskā pasta adresi var nosūtīt arī citus jautājumus par programmas īstenošanu.
69. Informāciju par komisijas apstiprināto projekta pieteikumu publicē tīmekļvietnē: www.lzp.gov.lv.

Saskaņots ar Izglītības un zinātnes ministriju.

Pielikumi
1. pielikums “Projekta pieteikums”;
2. pielikums “Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika”;
3. pielikums “Metodika projekta pieteikuma atbilstības izvērtēšanai administratīvās vērtēšanas kritērijiem”;
4. pielikums “Administratīvās atbilstības kritēriju vērtēšanas veidlapa”; 
5. pielikums “Apliecinājums par interešu konflikta neesamību, konfidencialitātes, sankciju, drošības un informācijas neizpaušanas prasību ievērošanu”; 
6. pielikums “Pakalpojumu Līgums par zinātnisko izvērtēšanu”;
7. pielikums “Ekspertīzes veikšanas metodika (projekta pieteikumam, projekta vidusposma/noslēguma zinātniskajam pārskatam)”; 
8. pielikums “Projekta pieteikuma ekspertīzes individuālā/ekspertīzes konsolidētā vērtējuma veidlapa”;
9. pielikums “Metodika projekta pieteikuma atbilstības izvērtēšanai pēc nozares specifiskajiem kritērijiem”;
10. pielikums “Individuālā/kopējā nozares specifisko kritēriju vērtēšanas veidlapa”;
11.pielikums “Līgums par valsts pētījumu programmas “Aizsardzības inovāciju pētījumu programma” 2026.–2029. gadam projekta īstenošanu”;
11.1. pielikums “Projekta pieteikums”; 
11.2. pielikums “Finansējuma sadalījums projekta īstenošanas 31 mēneša periodam”;
11.3. pielikums “Rekomendācijas projekta īstenošanai”;
11.4. pielikums “Projekta rezultātu vērtības aprēķins procentos no projekta kopējām izmaksām”;
[bookmark: _Hlk218785286]11.5. pielikums “Pieņemšanas un nodošanas akts par valsts pētījumu programmas “Aizsardzības inovāciju pētījumu programma” 2026.– 2029. gadam  projekta īstenošanu”;
11.6. pielikums “Rezultātu nostiprināšanas plāns”;
11.7. pielikums “Finanšu pārskats par 20__.gada valsts pētījumu programmas projekta īstenošanu”;
11.8. pielikums “Valsts pētījumu programmas projekta izmaiņas līgumsummas kalkulācijā (līdz 20%)”;
11.9. pielikums “Valsts pētījumu programmas projekta izmaiņas zinātniskajā grupā (pārsniedzot 20%)”;
11.10. pielikums “Valsts pētījumu programmas projekta izmaiņas zinātniskajā grupā” (projekta vadītājs/galvenie izpildītāji); 
11.11. pielikums  “Projekta vidusposma/noslēguma zinātniskā pārskata veidlapa”;
11.12. pielikums “Rezultātu saraksts”;
11.13. pielikums “Saturiskais pārskats”; 
11.14. pielikums “Zinātniskās grupas saraksts”;
12. pielikums “Projekta vidusposma/noslēguma zinātniskā pārskata individuālā/konsolidētā vērtējuma veidlapa”

